Split, 8.1.2019.

**Ponuditelji**

**-svi-**

Sukladno Prilogu 4. Postupci nabave za osobe koje nisu obveznici Zakona o javnoj nabavi, a koji je sastavni dio uputa za prijavitelje u okviru Poziv na dostavu projektnih prijedloga „Razvoj poslovne infrastrukture“ (referentna oznaka poziva: KK. 03.1.2.01), **UNIST TEHNOLOŠKI PARK d.o.o.**, Matoševa 56, 21000 Split, OIB: 51860740266 (u daljnjem tekstu: **NOJN**) objavljuje:

**IV. OBJAŠNJENJE**

**dokumentacije o nabavi**

NOJN je, dana 8. siječnja 2019. godine, elektroničkom poštom zaprimio zahtjev gospodarskog subjekta za objašnjenjem dokumentacije o nabavi u kojem se navodi sljedeće:

**PITANJE**

„Moli se pojašnjenje vezano za Dokumentaciju o nabavi, Izvođenje radova na rekonstrukcija zgrade Poduzetničkog inkubatora za visoke tehnologije Sveučilišta u Splitu (KK.03.1.2.01.0029), i to točke: 3.3.3.2.

 Naime, u navedenoj točki stoji:

*"Gospodarski subjekt mora dokazati da će za izvršavanje i provedbu ugovora imati na raspolaganju sljedeće stručnjake:*

a) Stručnjak 1: Inženjer arhitektonske, građevinske, strojarske ili elektrotehničke struke – Glavni inženjer gradilišta (ovlašteni voditelj građenja),

b) Stručnjak 2: Inženjer građevinske struke – Voditelj grupe radova građevinarstvo (ovlašteni voditelj radova ili inženjer gradilišta),

c) Stručnjak 3: Inženjer elektrotehničke struke – Voditelj grupe radova elektrotehnika (ovlašteni voditelj radova ili inženjer gradilišta),

d) Stručnjak 4: Inženjer strojarske struke – Voditelj grupe radova strojarstvo (ovlašteni voditelj radova ili inženjer gradilišta)

...Sukladno članku 27. stavak 2. Zakona o poslovima i djelatnostima prostornog uređenja i gradnje (NN broj 78/15) ovlašteni voditelj građenja pod a) (Stručnjak 1) može, u okviru zadaća svoje struke, obavljati poslove ovlaštenog voditelja radova odgovarajuće struke"

 Da li to znači da gospodarski subjekt,  pod a) kao glavnog inženjera gradilišta, može prikazati istog stručnjaka kao i pod točkom (b, c ili d), odnosno može li isti stručnjak biti i glavni inženjer (pod uvjetom da  ispunjava uvjete) i neki od stručnjaka (od 2-4, ovisno koju ima stručnu spremu)?

**ODGOVOR**

Da, ukoliko su zadovoljeni uvjeti određeni točkom 3.3.3.2. DON-a.